Khaled Khaled
Khaled Khaled – dvyliktasis amerikiečių įrašų prodiuserio DJ Khaled studijinis albumas, išleistas 2021 m. balandžio 30 d. Albumui pristatyti išleisti šeši singlai: „Popstar“, „Greece“, „Let It Go“, „Every Chance I Get“, „I Did It“ ir „Body in Motion“, o jame dainas kartu atlieka tokie atlikėjai, kaip Lil Wayne, Justin Bieber, Drake ir daugelis kitų. Nepaisant vidutiniškų kritikų įvertinimų, albumas buvo komerciškai sėkmingas. JAV per pirmąją savaitę parduota 93 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas trečiuoju atlikėjo įrašu, pasiekusiu šią viršūnę. 2022 m. vasario mėnesio duomenimis, JAV parduota per milijoną kopijų ir albumas tapęs platininiu. Jungtinėje Karalystėje albumas pasiekė dešimtąją reitingo vietą, o Lietuvoje – vienuoliktąją.